Source: https://www.riigiteataja.ee/akt/429122012083
Timestamp: 2019-01-16 20:45:31+00:00

Document:
Maamaksumäärade kehtestamine ja maksuvabastuse andmise kord – Riigi Teataja
Maamaksumäärade kehtestamine ja maksuvabastuse andmise kord
Maamaksumäärade kehtestamine ja maksuvabastuse andmise kord - sisukord
RT IV, 29.12.2012, 83
Vastu võetud 29.11.2012 nr 5
Määrus kehtestatakse kohaliku omavalitsuse korralduse seaduse § 22 lõike 1 punkti 37 ja koduomanike maamaksust vabastav maamaksuseaduse muutmise seaduse § 1, maamaksuseaduse § 5 lõike 1 ja § 11 alusel.
§ 1. Kehtestada alates 01.01.2013.a Sonda valla haldusterritooriumil ühtseks maamaksumääraks 2,5 % maa maksustamishinnast aastas, välja arvatud põllumajandussaaduste tootmiseks kasutusel olev haritav ja looduslik rohumaa.
§ 2. Kehtestada alates 01.01.2013.a põllumajandussaaduste tootmiseks kasutusel oleva haritava maa ja loodusliku rohumaa maamaksumääraks 2,0 % maa maksustamishinnast aastas.
§ 3. Vabastada täiendavalt alates 01.01.2013.a maamaksust Sonda valla Erra ja Sonda alevike territooriumil riikliku pensionikindlustuse seaduse alusel pensioni saaja tema kasutuses oleva elamumaa või maatulundusmaa õuemaa kõlviku osas 0,10 ha ulatuses.
§ 4. Vabastada täiendavalt alates 01.01.2013.a maamaksust Sonda valla haldusterritooriumil represseeritu ja represseerituga võrdsustatud isiku okupatsioonirežiimide poolt represseeritud isiku mõistes tema kasutuses oleva elamumaa või maatulundusmaa õuemaa kõlviku osas.
§ 5. Maksuvabastuse andmise §3 ja §4 nimetatud isikutele otsustab Sonda Vallavalitsus isiku kirjaliku avalduse ja vastava tunnistuse alusel.
§ 6. Avaldused maksuvabastuse taotlemiseks tuleb esitada Sonda Vallavalitsusele hiljemalt maksustamisaasta 25. jaanuariks.
§ 7. Tunnistada kehtetuks Sonda Vallavolikogu 28.detsember 2010 määrus nr. 7 "Maamaksumäära ja maamaksu soodustuse kehtestamine".
§ 8. Avalikustada käesolev määrus ajalehes Sonda Sõnumid ja elektroonilises Riigi Teatajas.
§ 9. Määrus jõustub 01. jaanuaril 2013.a.

References: § 22
 § 1
 § 5
 § 11

§ 1

§ 2

§ 3

§ 4

§ 5
 §3
 §4

§ 6

§ 7

§ 8

§ 9